Լուի դը Ֆյունեսին ճանաչում են բոլորը, և դժվար է հավատալ, որ նա իր կինոկարիերայի զգալի մասն անցկացրել է ստվերում՝ երկրորդական դերերով բավարարվելով։ Ֆյունեսը հանրահայտ դարձավ 1950֊ականներին՝ «Հայրիկը, մայրիկը, աղախինը և ես» ֆիլմում նկարահանվելուց հետո։ Մինչև 1941թ֊ը՝ կինոյի աշխարհ մուտք գործելը, նա փոխել էր ամենատարբեր զբաղմունքներ, իսկ դերասանի մասնագիտությունն ընտրելուց հետո նկարահանվել էր 75 ֆիլմում՝ առանց ըստ արժանվույն գնահատվելու։ Վերջապես, արդեն հասուն տարիքում, հաջողությունն այցելեց նրան։ «Բռնված չէ՝ գող չէ» ֆիլմում Ֆյունեսը հանդիսատեսին մատուցեց մի հերոսի, ում նկարագիրը, այցեքարտի պես, նրան ուղեկցելու էր իր մյուս բոլոր ֆիլմերում։